Marcus Petreius

Marcus Petreius (natus circa annum 110 a.C.n. – Zamae mortem sibi conscivit mense Aprili 46 a.C.n.) fuit vir publicus et militaris Romae antiquae. Sallustius de Petreio, qui socius Pompeii et adversarius Caesaris fuit, scripsit  Sallustius, Bellum Catilinae 59, 6: . Homo militaris, quod amplius annos triginta tribunus aut praefectus aut legatus aut praetor cum magna gloria in exercitu fuerat. 

In primis notus est quia Catilinam ad Pistorium anno 62 a.C.n. mense Ianuario vicit, tum cum legatus aegri consulis Antonii Hybridae erat. Postea legatus proconsulis Pompei, qui Roma abesse nolebat, Hispaniam Citeriorem cum Lucio Afranio obtinuit ubi anno 49 a.C.n. orto bello civili a Caesare victi et ad deditionem coacti suntBC libro I. Dio Cassius 41.20-23.. A victore benigne dimissus nihilominus iam 48 a.C.n. rebellavit in Thessalia unde postquam Pompeiani ad Pharsaliam victi sunt cum Catone in Africam transiitDio Cassius 42.13 et 43.2.. Mors eius quoque ab auctoribus antiquis saepe narrata est : nam clade ad Thapsum accepta, cum Numidarum rege Iuba fugit ; postquam vero nulla spes salutis reliqua eis erat, bene cenati ambo velut gladiatores inter sese pugnaverunt atque mutuo gladiorum ictu cecideruntDio Cassius 43.8. Bellum Africum 94. Appianus BC II,420. Florus II.13.69. Seneca, Prov. 2.10. Periocha 114..

 Notae 

Si vis plura legere
W. C. McDermott, 'Petreius and Juba',  Latomus 1969(28) : 858-862 
 Hans Georg Gundel: Petreius 1. In: Der Kleine Pauly, vol. 4 (1972), Sp. 671.

Categoria:Milites Romani antiqui
Categoria:Mortui 46 a.C.n.
Categoria:Homines qui sibi mortem consciverunt
Categoria:Nati saeculo 2 a.C.n.
Categoria:Victimae Belli Civilis (49-45 a.C.n.)